Un mural reviu l?essència de "la Masía"
28 desembre 2021

## Un mural reviu l?essència de "la Masía"28 desembre 2021Última actualització: 28 desembre 2021

![](../gestion/img/10f64373d894023a4cab97cf4bb98fb98b4b091fad0641d8f72e5e35c8349e34.jpg)  
  

Ahir, el regidor delegat de Cultura, **Nahuel González**, i la presidenta de la Junta del Districte de Corea, **Inmaculada Rodríguez**, van presentar ahir una nova intervenció d’art urbà ubicada a la façana de l’antiga fàbrica d’oli de “la Masía” de l’avinguda del Grau, realitzada per l’artista local, **Pako MaldeCap**.

Segons ha explicat González, el mural naix d’una comanda de la Junta del districte de Corea, quan la presidia l’actual alcalde **José Manuel Prieto.**  Amb l’objectiu de revitalitzar l’espai que acull l’antiga fàbrica del barri.

_“Des de la Junta estem molt contents. Hem complit una petició dels veïns i tenim un mural a la Masía que arreplega l’essència del que era antany”,_ ha destacat Rodríguez.

Tal com ha expressat MalDeCap, el color principal del mural representa els colors grocs-verdosos de l’oli. _“Tenint en compte el record del que originalment era la fàbrica de la Masía, he volgut vincular-ho amb el temps present. Gent que passa; que es recolza sobre la façana; que viu la seua vida al costat de la Masía”_, ha afegit l’artista.

El regidor de Cultura i la presidenta del districte de Corea han volgut expressar la seua satisfacció davant aquesta obra que transforma el paisatge del carrer de l’avinguda del Grau i que, a més, dóna suport als artistes locals. “_El mural ha obtingut un resultat fabulós, que inspira fantasia i alegria a un districte com és Corea on viu molta gent, i que consolida l’art urbà a tots els racons de la nostra ciutat”,_ ha conclòs González.